વડાપ્રધાન નરેન્દ્ર મોદી આજે બિહારની રાજધાની પટનામાં ગુરૂ ગોવિંદ સિંહના 350માં પ્રકાશ ઉત્સવમાં ભાગ લેવા માટે પટના પહોંચ્યા. તેમની સાથે કેન્દ્રિય ગૃહમંત્રી રાજનાથ સિંહ અને કાયદાકીય મંત્રી રવિશંકર પ્રસાદ સહિત અન્ય કેન્દ્રિય મંત્રીઓ પણ પટના પહોંચે તેવી સંભાવના છે. વડાપ્રધાન નરેન્દ્ર મોદીને પટના એરપોર્ટ પર આવકારવા રાજ્યપાલ રામનાથ કોવિંદ, મુખ્યમંત્રી નીતીશ કુમાર, ઉપ-મુખ્યમંત્રી તેજસ્વી યાદવ, વિધાનસભા અધ્યક્ષ વિજય ચૌધરી, વિધાન પરિષદના સભાપતિ અવધેશ નારાયણ સિંહ સહિત અન્ય બીજા અધિકારીઓ અને નેતાઓ હાજર રહ્યા.